PATVIRTINTA

Mažeikių r. Viekšnių lopšelio-darželio ,,Liepaitė“

direktoriaus 2020 m. vasario 3 d. įsakymu Nr. V1-16

# LAUKO APLINKOS TVARKYTOJO PAREIGYBĖS APRAŠYMAS

**I SKYRIUS**

**PAREIGYBĖ**

1. Mažeikių r. Viekšnių lopšelio-darželio ,,Liepaitė“ lauko aplinkos tvarkytojo pareigybė yra priskiriama darbuotojų grupei.
2. Pareigybės lygis – D.

**II SKYRIUS**

**SPECIALŪS REIKALAVIMAI LAUKO APLINKOS TVARKYTOJUI**

1. Lauko aplinkos tvarkytojas turi atitikti šiuos specialiuosius reikalavimus:
   1. turi galiojančią sveikatos medicininio patikrinimo pažymą, kuri leidžia atlikti tą darbą;
   2. būti susipažinęs su darbuotojų saugos ir sveikatos, priešgaisrinės saugos instrukcijomis;
   3. būti susipažinęs su darbo tvarkos taisyklėmis;
   4. būti susipažinęs su lauko valytojų darbo tvarkos aprašu.

**III SKYRIUS**

**LAUKO APLINKOS TVARKYTOJO FUNKCIJOS**

1. Lauko aplinkos tvarkytojas vykdo šias funkcijas:

4.1. tvarko lauko valytojų darbo tvarkos apraše nurodytą teritoriją, stebi teritorijos būklę, nedelsdamas šalina teritorijoje atsiradusias šiukšles;

4.2. kiekvienų metų pavasarį ir rudenį atlieka pagrindinį teritorijos tvarkymą: šluoja šiukšles, grėbia sausą žolę, nukritusius medžių lapus, medžių ir krūmų šakas;

4.3. pasirūpina, kad šiukšlės ir kitos atliekos būtų kraunamos tik į tam tikslui skirtus maišus, konteinerius;

4.4. sodina ir prižiūri želdinius ir gėlynus;

4.5. karpo medelius ir gyvatvores, prižiūri žalią veją;

4.6. prižiūri šaligatvius ir įvažiavimą į teritoriją;

4.7. žiemos metu nukasa sniegą ir šalina ledą nuo privažiavimo kelių, šaligatvių, laiptų, prie atliekų surinkimo konteinerių, pabarsto takus ir kelius smėliu;

4.8. praneša direktoriaus pavaduotojui ūkio reikalams apie teritorijoje pastebėtus senyvus medžius, įlūžusias šakas, kurios gali kelti pavojų aplinkiniams, apie teritorijoje pastebėtus įtartinus daiktus, medžiagas, atsiradusius kenkėjus;

4.9. tausoja įstaigos nuosavybę, darbo įrankius;

4.10. teikia direktoriaus pavaduotojui ūkio reikalams pasiūlymus dėl darbo ir darbo sąlygų gerinimo;

4.11. vykdo ir kitus nenuolatinio pobūdžio raštiškus ir žodinius direktoriaus, direktoriaus pavaduotojo ūkio reikalams pavedimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau